Tkibuli. Tkibuli yoki Tqibuli ( ) — Gruziyaning gʻarbiy qismida joylashgan shahar. Bu shaharda 8620 nafar aholi istiqomat qiladi (2022). SHahar Imereti mintaqasida Racha tizmasi va tarixiy Racha chegarasini belgilovchi Nakerala ohaktosh qoyasi etagida joylashgan. Tkibuli 1939-yilda shahar maqomini olgan va 1846-yilda ko'mir qazib olish boshlanganidan beri ko'mir markazi bo'lib kelgan. Shuningdek,ushbu hudud mintaqada yetishtiriladigan va butun mamlakat bo'ylab sotiladigan choy mahsulatlari bilan mashhur. U gidroenergetika ishlab chiqarish uchun ishlatiladigan ikkita sun'iy suv ombori o'rtasida joylashgan. Sovet davrida konchilikning avjiga chiqqan paytda Tkibulida 20 000 dan ortiq aholi istiqomat qilar edi , ammo 1990-yillardagi iqtisodiy tanglik sabab konlar ishlab chiqarishni amalda to'xtatdi va aholining ko'pchiligi shahardan chiqib ketishiga majbur bo'ldi. 2008-yilda Gruziya kompaniyasi tomonidan ishlab chiqarish qayta tiklanganligi sababli konlar mahalliy iqtisodiyotning asosiy tayanchi va 2000 kishi va ularning oilalari uchun yagona daromad manbaiga aylandi. Ammo, konlar eskirgan uskunalar va noto'g'ri xavfsizlik standartlari tufayli baxtsiz hodisalar bilan mashhur bo'lib qoldi. 2018-yilda jami 16 kishining hayotiga zomin boʻlgan bir qator halokatli baxtsiz hodisalardan soʻng, qazib olish ishlari 2018-yil oxirida toʻxtatildi, biroq 2019-yilda ishlar qayta tiklandi.